(一)宋代司马光《温公续诗话》记载:“唐之中叶,文章特盛,其姓名湮没不传于世者甚众。如河中府鹳雀楼,有王之涣、畅诸(一云‘畅当’)诗。畅诗曰:‘迥临飞鸟上,高谢世人间。天势围平野,河流入断山。’王诗曰:‘白日依山尽,黄河入海流。欲穷千里目,更上一层楼。’二人者,皆当时贤士所不数,如后人擅诗名者,岂能及之哉?”
(二)宋代李颀《古今诗话》记载:“河中府鹳雀楼,唐人留诗者极多,唯王文奥、李益、畅当诗最佳。王云:‘白日依山尽,黄河入海流。欲穷千里目,更上一层楼。’李云:‘鹤雀楼西百尺墙,汀洲云树共茫茫。汉家萧鼓随流水,魏国山河半夕阳。事去千年犹恨速,愁来一日即知长。风烟并在思归处,远目非春亦自伤。’畅云:‘迥临飞鸟上,高出世尘间。天势围乎野,河流入断山。’”
(三)宋代阮阅《百家诗话总龟》记载:“河中鹳鹊楼,唐人题咏极多,唯王之涣、李益、畅当诗最佳。王云:‘白日依山尽,黄河入海流。欲穷千里目,更上一层楼。’李云:‘鹳鹊楼前百尺墙,烟汀云树共茫茫。汉家箫鼓沉流水,魏国山河半夕阳。事去千年犹恨短,愁来一日即知长。风烟并在相思处,满目非春亦自伤。’畅诗云:‘天势围平野,河流入断山。’”
(四)宋代彭乘《墨客挥犀》记载:“河中府鹤雀楼五层,前瞻中条,下瞰大河。唐人留诗者甚多,惟李益、王之奂、畅当三篇,能状其景。李益诗曰:‘鹤雀楼西百尺墙,汀洲云树共茫茫。汉家萧鼓随流水,魏国山河半夕阳。事去千年犹恨速,愁来一日即知长。风烟并在思归处,远目非春亦自伤。’王之奂诗曰:‘白日依山尽,黄河入海流。欲穷千里目,更上一层楼。’畅当诗曰:‘迥临飞鸟上,高出世尘间。天势围乎野,河流入断山。’”
(五)宋代沈括《梦溪笔谈》记载:“河中府鹳雀楼三层,前瞻中条,下瞰大河。唐人留诗者甚多,唯李益、王文涣、畅当三篇能状其景。李益诗曰:‘鹳雀楼西百尺墙,汀洲云树共茫茫。汉家箫鼓随流水,魏国山河半夕阳。事去千年犹恨速,秋来一日即知长。风烟并在思归处,远目非春亦自伤。’王文涣诗曰:‘白日依山尽,黄河入海流。欲穷千里目,更上一层楼。’畅诸诗曰:‘迥临飞鸟上,高出世尘间。天势围平野,河流入断山。’”